جزری زبان

جزری زبان یا جزیری زبان بھارت کی متحدہ عملداری لکشادیپ میں مستعمل ایک زبان ہے۔ یہ دراصل ملیالم زبان کی ایک بولی ہے۔
یہ لکشادیپ کے چیتلات، بیترا، کلتان، کڈامت، امینی، کواراتی، آندروت،اگاتی اور کلپینی وغیرہ جزائر میں بولی جاتی ہے۔

صوتیات 
جزری بولی کی صوتیات ملیالم زبان کی ہی ہے۔ لیکن کچھ قابلِ توجہ فرق ہیں۔
مختصر مصوتہ سے شروع ہونے والے بعض الفاظ میں ' اُ ' محذوف ہوتا ہے۔ مثلاً: 1) رنگی (ملیالم:اُرَنگی)= سویا 2) لَکا (ملیالم:اُلَکا)=موسل۔

بعض مصمتوں میں بھی فرق نمایاں ہیں۔ 
 'چ' سے شروع ہونے والے ملیالم الفاظ کی 'چ' کے بدلے ٰش ٰ مستعمل ہے۔ مثلاً:ملیالم میں چولّی (Cholli)، جزری میں شولّی (Sholli) بمعنی بولا۔
 شروع کی 'پ'، 'ف' میں تبدیل ہوتی ہے۔ مثلاً:ملیالم پونڈے (Ponde)، جزری فونڈے (Fonde) بمنی جائے۔
 شروع کی 'و' کا تلفظ 'ب' میں تبدیل ہوجاتا ہے۔ مثلاً:ملیالم میں وِلی(Vili)، جزری میں بِلی(Bili) بمعنی پکار، بلانا۔
 ملیالم کی 'ژ' (zh) کی آواز ' ل' یا 'ی' کی آوازوں میں تبدیل ہو جاتی ہیں۔ مثلاً:ملیالم میں مژا (Mazha)، جزری میں مَلا (Mala) بمعنی بارش۔ ملیالم میں وَژی (Vazhi)، جزری میں بَئی (Bayi) بمنی راہ۔

ذخیرۂ الفاظ 
جزری زبان میں ملیالم کے علاوہ دوسری زبانوں کے الفاظ بھی پائے جاتے ہیں۔ ان میں اردو، عربی، تمل شامل ہیں۔ جزری کے ذخیرۂ الفاظ میں ملیالم کے رائج الوقت الفاظ، متروک الفاظ اور مقامی الفاظ نظر آتے ہیں۔ ان میں چند مندرجہ ذیل ہیں۔

اردو مشتقات 
جزری زبان میں اردو کے اثرات پائے جاتے ہیں۔ اس لیے اس زبان میں اردو کے الفاظ کثرت سے مستعمل ہیں۔ ان میں چند مندرجہ ذیل ہیں۔

حوالہ جات 

بھارت کی زبانیں
دراوڑی زبانیں
لکشادیپ
لکشادیپ کی زبانیں
ملیالم زبان
ملیالم لہجے
گلوٹولاگ رمز کے بغیر زبانوں کے مضامین